钦定古今图书集成/方舆汇编/职方典/第1436卷 > 《府江善后议》前人
## 钦定古今图书集成/方舆汇编/职方典/第1436卷 > 《府江善后议》前人

“一曰改设土司。夫欲弭盗源，先据要害。今荔浦之峰
门、南源、修仁之丽璧市、永安之古眉各巡检司皆久
没于贼，宜悉革罢，易为土司。一移东岸营于水浐，募
兵二千人，分屯平岭、仙家冲诸田；一移西岸营于仙
回、高天、龙头矶，募兵二千人，分屯六内、六章、马尾、黄
牛诸田。一移上峒营于古西，募兵六百人，分屯峰门”、
大喃诸田；一移下峒，兼辖西岸，营于东线，募兵千人，
分屯大宅、东瓦诸田。仍复广运、足滩二堡，以重巡缉。
土司于兵领中择有才勇者充其职事，俾世守焉。其
不效者更置之。二曰更设参将。夫控要害，置土司，分
兵屯守，不有将领以统之，何以整齐约束，重示弹压
也？昭平旧有坐镇都指挥一人，第事“权稍轻，迁代靡
一。宜改设参将，兼制桂平。凡两岸三峒诸土司，尽以
属之。练兵简众，戢彝防奸。其有犷悍不逞者，得相机
雕剿，不为遥制。三曰开通水陆。向者，诸猺占据，道路
榛莽。今荡平之后，宜开山通道，荒拓险阻。西岸自昭
平明源峒以达仙回，自仙回达古苏、永安，自藤湾达
马尾、象矶达田冲、龙头矶抵府治东岸。自昭平里步
以达水浐，达平西罗山及十三屯，自罗山旧途达府
治而入于沿江。”开纤道以便舟挽，募商伐木，恣其采
取，俾鼠潜蚁附者无所容，而风气亦因以渐辟。四曰
酌处兵费。三峒两岸设官营堡，屯卒几七千人，盐米
之需，人月给三钱，屯种、建筑诸费不与焉。初年均二
万有奇，梧镇司府之藏，调节而均给之，次年垦田所
出足以自养，止勿给。五曰预定县治。府江距苍梧五
百里许，中间山谷窈杳，林箐蔽亏，片影孤帆，行同异
域。稽之故牒，唐、宋时设龙平、思勒、马江、沙亭数县，后
胥为蛮占没。今昭平即龙平地也。江之西浒，广衍宽
平，风气攸聚，宜即其地创一县治，以平乐之昭平、马江二里，冨川之二五都，贺县之招贤乡上下半里割
而益之，总其赋，得三千六百有奇，而仙回诸田税尽
以属之。六曰处分田粮。两岸三峒诸区，核贼遗田，计
四十万亩有奇。旧属平乐、荔浦、永安者，令民复业，输
徭赋如故。各土司屯种者，人给四十亩，兵领加给有
差。授田之初，养以月粮，资以牛种。三年之后，计亩科
粮三升，蠲其徭差，著为例。